Riċetta ta' Wayne Cutajar / Crafted Foods Ingredjenti 85g dqiq self-raising 85g zokkor 45g kokotina 45g butir mingħajr melħ, imdewweb 6 kuċċarini ħalib 1 bajda żgħira 70g ċikkulata, imqattgħa biċċiet kbar Metodu Poġġi d-dqiq, iz-zokkor u l-kokotina fi skutella u ħawwad sakemm tgħaqqad sewwa. Żid il-bajda, il-butir imdewweb u l-ħalib mal-ingredjenti niexfa u ħawwad sakemm tgħaqqad sewwa. Għandu jkollok taħlita ħoxna. Żid iċ-ċikkulata mqattgħa u ħawwad. Aqsam it-taħlita bejn 2 mugs. Sajjar fil-microwave fuq qawwa massima għal 2 minuti. Iċċekkja biex tivverifika jekk il-kejk sarx jew le. Jekk ma jkunx sar, sajjar mill-ġdid f'intervalli ta' 15-il sekonda. Ħalli jiksaħ 5 sa 10 minuti u ferrex ftit icing sugar fil-wiċċ.